หนูมีอะไรกับแฟนวันที่9และหลั่งใน แต่ช่วงวันที่7ปจด.เริ่มหยุดแล้ว พอเดือนก.พ.ปจด.มาสีดำคล้ำมาทั้งเดือนจนเกือบกลางเดือนมีนาค่ะ แต่เดือนเมษาไม่มาเลย แต่วันนี้10พ.ค.ไปซื้อที่ตรวจมาตอนเย็นขึ้น2ขีดค่ะ อยากทราบว่าแบบนี้ท้องมั้ยคะ
สวัสดีค่ะ การมีเพศสัมพันธ์ในวันที่ 9 (ม.ค.?) หากไม่ได้ป้องกัน ย่อมมีโอกาสที่จะตั้งครรภ์ได้ สำหรับเลือดที่ออกในเดือน ก.พ. จนถึงกลางเดือน มี.ค. ไม่ถือเป็นเลือดประจำเดือนที่ปกติ เพราะเลือดออกนานเกินไป และหากต่อมาประจำเดือนขาดหายไป แล้วได้ตรวจหาการตั้งครรภ์จากปัสสาวะพบขึ้น 2 ขีด ก็แสดงว่ามีการตั้งครรภ์เกิดขึ้นค่ะ ดังนั้น เลือดที่ออกนานผิดปกติในช่วงเดือน ก.พ.ถึง มี.ค. อาจเป็นเลือดที่เกิดจากภาวะแทรกซ้อนจากการตั้งครรภ์ได้ เช่น แท้งคุกคาม แท้งไม่ครบ เป็นต้น ดังนั้น แนะนำควรรีบไปพบสูติ-นรีแพทย์ เพื่อตรวจยืนยัอีกครั้งว่ามีการตั้งครรภ์เกิดขึ้นจริงหรือไม่ และตัวอ่อนทารกยังคงอยู่ในมดลูกหรือไม่ค่ะ